**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU REDNE DELOVNE USPEŠNOSTI RAVNATELJA IN V. D. RAVNATELJA OSNOVNE ŠOLE LUCIJANA BRATKOVIČA BRATUŠA RENČE**

*PRAVNA PODLAGA:*

* Četrti odstavek 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21 in 180/21),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda javnega zavoda Osnovna šola Lucijana Bratkoviča Bratuša Renče (v nadaljevanju: zavod) je na Občino Renče-Vogrsko dne 25. 4. 2023 naslovil vlogo za izdajo soglasja pri določanju in izplačilu redne delovne uspešnosti ravnatelja Bogomirja Furlana za obdobje od januarja do vključno aprila 2022 in za v. d. ravnatelja Nadjo Bagon za obdobje od maja do vključno decembra 2022. Vlogi je priložil obrazec - ugotavljanje delovne uspešnosti ravnatelja za Bogomirja Furlana in Nadjo Bagon in navedbo sklepa Sveta zavoda, da se za izplačilo redne delovne uspešnosti ravnatelja za leto 2022 nameni 2 % osnovne plače ravnatelja.

*RAZLOGI ZA SPREJETJE SKLEPA:*

Tretji odstavek 7. člena Uredbe o plačah direktorjev v javnem sektorju določa, da mora organ, pristojen za imenovanje direktorja, pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Četrti odstavek 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

*CILJI IN NAČELA:*

Občina Renče-Vogrsko bo zavodu kot občina ustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Vladka Gal Janeš, Višja svetovalka I

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21 in 180/21) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**S K L E P**

1.

Občina Renče-Vogrsko podaja Svetu zavoda javnega zavoda Osnovna šola Lucijana Bratkoviča Bratuša Renče soglasje za izplačilo dela plače za redno delovno uspešnost ravnatelja in v. d. ravnatelja za leto 2022.

2.

Ta sklep začne veljati takoj.

Tarik Žigon, l. r.

 ŽUPAN

Številka: \_\_\_\_\_\_\_\_

Bukovica, \_\_\_\_\_\_\_